open-index/open-wikipedia-markdown huggingface dataset:
ז'אן-קלוד קילי

**ז'אן-קלוד קילי** (בצרפתית: **Jean-Claude Killy**; נולד ב-30 באוגוסט 1943 בסן קלו, מחוז רמות הסן) הוא גולש סקי, נהג מרוצים ומנהל צרפתי, זכה שלוש פעמים באליפות האולימפית בסקי באולימפיאדת החורף בגרנובל בשנת 1968. 
קילי הוא נציג הדור של גדולי גולשי הסקי הצרפתים של שנות ה-60 של המאה ה-20, ששלטו בתחרויות לסקי אלפיני תחת הנהגתו של אונורה בונה. בהמשך היה קילי לחבר בוועד האולימפי הבינלאומי, במסגרתו ניהל כמה מוועדות התיאום של אילמפיאדות החורף ושיחק תפקיד ראשי בארגונם של אירועי ספורט חשובים בצרפת. קילי היה חבר במועצות מנהלים של כמה חברות כלכליות גדולות. בשנים 2001-1992 היה ליושב ראש-מנכ"ל ארגון הספורט אמורי.

במהלך הקריירה שלו כספורטאי, היה קילי גולש הסקי השני שזכה בשלושה סוגי מסלולים שונים (גלישה במורד, סלאלום וסלאלום ענק) באותה אולימפיאדה (בשנת 1968 בגרנובל) ואחד משני הצרפתים שזכו בשלוש מדליות זהב במהלך אותה האולימפיאדה. קילי זכה גם בשלושה תוארי אלוף עולם ופעמיים בגביע העולם בסקי אלפיני (1968,1967). בהמשך עבר לעסוק בספורט מוטורי והשתתף, בין השאר, במרוץ 24 השעות של לה מאן.

בתום הקריירה שלו כספורטאי כיהן קילי בתפקידים חשובים בארגוני ספורט שונים: חבר בוועד הפועל האלפיני של הפדרציה הבינלאומית לסקי; חבר בוועד האולימפי הבינלאומי; יושב ראש שותף, יחד עם מישל ברנייה, של ועד הארגון של אולימפיאדת אלברוויל (1992); יושב ראש ועדת התיאום של אולימפיאדות החורף במסגרת הוועד האולימפי הבינלאומי; ויושב ראש הנהגת אליפות העולם לסקי אלפיני בוואל ד'איזר בשנת 2009. במרץ 2014, בגיל 70 התפטר מהוועד האולימפי הבינלאומי.

על שמו של ז'אן-קלוד קילי נקרא "מרחב קילי", אזור מסלולי הסקי הגדול, שכולל את תחנות טין וואל ד'איזר.

## קישורים חיצוניים

* 

קטגוריה:חברי הוועד האולימפי הבין-לאומי
קטגוריה:אלופי עולם בספורט
קטגוריה:אלופים אולימפיים מצרפת
קטגוריה:נהגי מכוניות מרוץ צרפתים
קטגוריה:מעוטרי אות לגיון הכבוד
קטגוריה:מעוטרי המסדר האולימפי
קטגוריה:גולשי סקי אלפיני באולימפיאדת גרנובל (1968)
קטגוריה:גולשי סקי אלפיני באולימפיאדת אינסברוק (1964)
קטגוריה:מתחרים במרוץ 24 השעות של לה מאן
קטגוריה:צרפת: אישים בספורט
קטגוריה:אישים שהונצחו על בולי צרפת
קטגוריה:צרפתים שנולדו ב-1943
גיבורי נברון

**גיבורי נברון** (באנגלית: "**Force 10 From Navarone**") הוא מותחן מלחמתי מאת הסופר הבריטי אליסטר מקלין, שיצא לאור בשנת 1968.

## עלילת הספר
עלילת הספר, המתרחשת במהלך מלחמת העולם השנייה, נפתחת זמן קצר לאחר שהסתיים הספר הקודם, תותחי נברון. קפטן ג'נסן, איש הצי המלכותי ומנהלת המבצעים המיוחדים, מטיל על הקפטן קיית מלורי, הניו זילנדי והסקוטי במוצאו, איש קבוצת המדבר ארוכת הטווח ומטפס הרים בעל שם (הדמות מבוססת ככל הנראה על פי חייו של קולונל דייוויד סטרלינג מייסד הSAS, אך גם על דמותו של איש השירות האווירי המיוחד פיצרוי מקלין), להוביל אנשי צבא בריטיים, המתמחים בלוחמת קומנדו וחבלה, לבצע בעבורו משימה קשה ומורכבת במיוחדת, על גבול הבלתי אפשרית. על מלורי וצוותו, שבו נכללים מילר ואנדריאה, שלחמו תחת פיקודו במשימה באי נברון, ושלושה סמלים מן הקומנדו של חיל הנחתים המלכותי, מוטל לצנוח ליוגוסלביה הכבושה. לכאורה, מוטלת עליהם המשימה לחלץ אוגדה של פרטיזנים שנלכדה בהרי בוסניה. למעשה, עליהם לשכנע את הגרמנים, באמצעות תחבולות הונאה ומעשי חבלה, כי ממשמשת ובאה מתקפה רבתי על יוגוסלביה, על-מנת שיעתיקו לשם כוחות ניכרים מחזית איטליה. כן נלווים לקבוצה זמר-עם יוגוסלאבי עיוור ואחותו, שאינם בהכרח כפי שהם נראים.

## עיבודים לקולנוע
הספר עובד לסרט קולנוע בשנת 1978 בו כיכבו בין היתר האריסון פורד ואדוארד פוקס. בין הספר והסרט היו הבדלים רבים, כך שאפילו חלק מהדמויות שהופיעו בספר נשמטו מהסרט (אנדראה למשל).

## קישורים חיצוניים
*

## הערות שוליים

קטגוריה:ספרי מתח
קטגוריה:ספרי ריגול
קטגוריה:ספרות מלחמת העולם השנייה
קטגוריה:ספרי 1968
קטגוריה:אליסטר מקלין
קטגוריה:ספרי הוצאת מ. מזרחי
לחיות (שיר של רמי קלינשטיין וקרן פלס)

"**לחיות**" הוא הסינגל השני מתוך אלבומם המשותף של רמי קלינשטיין וקרן פלס. השיר נכתב והולחן על ידי קלינשטיין ופלס, ויצא ב-1 בפברואר 2016, יומיים לפני צאת האלבום.

השיר מדבר על החיים ועל הצורך להתנסות בכמה שיותר דברים על מנת לחיות את החיים במלואם, בלי חרטות, ולהיות מאושר.

השיר הגיע למקומות גבוהים במצעדים השבועיים של מדיה פורסט במשך מספר שבועות. כמו כן, הגיע למקום השישי במצעד של רדיו אמצע הדרך.

השיר נכלל במופע המשותף שלהם מיד לאחר הסינגל הראשון שלהם, עד אשר ישוב.

## וידאו קליפ
ב-27 במרץ 2016 יצא קליפ לשיר שמכיל קטעים מתוך ההופעה המשותפת של קלינשטיין ופלס בהיכל התרבות בתל אביב ב-10 וב-11 בפברואר וכן קטעים מתוך החזרות למופע בהיכל.

את הקליפ צילמו עומר שורץ, מעיין שורץ ועודד אשכנזי וביים עומר שורץ.

## כתיבת השיר

## קישורים חיצוניים

* 

## הערות שוליים

קטגוריה:שירי רמי קלינשטיין
קטגוריה:שירי קרן פלס
קטגוריה:דואטים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שנכתבו על ידי רמי קלינשטיין
קטגוריה:שירים שהולחנו על ידי קרן פלס
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי עמוס בן-דוד
קטגוריה:סינגלים בהוצאת NMC יונייטד אנטרטיינמנט
רייצ'ל בלום

**רייצ'ל ליאה בלום** (באנגלית: **Rachel Leah Bloom**; נולדה ב-3 באפריל 1987) היא שחקנית, קומיקאית, זמרת-יוצרת, מפיקה ותסריטאית טלוויזיה ופעילה בתחום בריאות הנפש אמריקאית-יהודייה. מוכרת בין היתר בשל כיכובה בסדרה הקומית "האקסית המטורפת" בתפקיד רבקה באנץ'. על הופעתה בסדרה זכתה בפרס גלובוס הזהב לשחקנית הטובה ביותר בסדרת קומדיה או סדרה מוזיקלית..

## ביוגרפיה
בלום נולדה ב-3 באפריל 1987, גדלה והתחנכה בעיר מנהטן ביץ', מחוז לוס אנג'לס, קליפורניה. היא בתם היחידה של שלי (לבית רוזנברג), מוזיקאית, ושל אלן בלום, עורך דין בתחום הבריאות, שני הוריה ממוצא יהודי..

בלום למדה בבתי ספר ציבוריים במנהטן ביץ', בין היתר בתיכון מירה קוסטה (אנ'), שם לקחה חלק בתוכנית הדרמה של בית הספר. לדברי בלום, היא השתמשה במשחק כדרך לנסות להשתלב.

בשנת 2009, בלום סיימה את לימודיה בבית הספר טיש לאמנויות באוניברסיטת ניו יורק עם תואר ראשון בחוג לדרמה. בשנתה הראשונה בלימודים, בלום הייתה הכותבת הראשית והמנהל של קבוצת המערכונים המובילה של בית הספר, Hammerkatz. לאחר המכללה, הופיעה בלום בקבוצת האימפרוביזציה 'Upright Citizens Brigade' (אנ'), בניו יורק ובלוס אנג'לס. היא הייתה בעבר שותפה לדירה של הקומיקאית אילנה גלזר (אנ'), בברוקלין.

## קריירה
היא החלה את דרכה במשחק בתיאטרון "Upright Citizens Brigade Theatre" שבניו יורק.

היא פרצתה לראשונה לקהל הרחב בשנת 2010 בווידאו קליפ לסינגל "Fuck Me, Ray Bradbury" אותו בלום כתבה, הלחינה ואף ביצעה. היא הוציאה שני אלבומי קומדיה מוזיקליים בהן שרה בין היתר את השיר הקומי "Chanukah Honey" על חג חנוכה.
בתחילת דרכה כתבה בלום חומרים לסדרות האנימציה "Allen Gregory", "רובוט צ'יקן", ו"בוג'ק הורסמן", ואף דיבבה בפרקים ספורים.

בשנת 2015 יצרה בלום ביחד עם התסריטאית אליין ברוש מק'קנה את הסדרה הקומית המוזיקלית "האקסית המטורפת" אותה ביים הבמאי מארק ווב, את הסדרה רכשה רשת The CW והיא עלתה לאוויר בסוף 2015. בלום הייתה למפיקה, לכותבת ולשחקנית הראשית בדמותה של עורכת הדין רבקה באנץ', בלום זכתה בינואר 2016 על משחקה הקומי בתוכנית בפרס גלובוס הזהב לשחקנית הראשית הטוב ביותר בסדרה קומית/מוזיקלית.

## חיים אישיים
ב-2015 נישאה בלום לתסריטאי והמפיק דן גרגור, איתו הייתה בזוגיות כשש שנים. בן דודה של בלום היה הרב שהשיא אותם בטקס. באפריל 2020 נולדה בתם הבכורה.

לבלום יש עבר עם בריאות הנפש, לאחר שאובחנה כלוקה בדיכאון, חרדה והפרעה טורדנית-כפייתית, עליה דיברה בגילוי לב בעבר. ככזו, היא משמשת כדוברת בתחום בריאות הנפש, ודנה לעיתים קרובות בנושא זה בראי החברה: הסטיגמות והאפליה. הדמות שהיא מגלמת בסדרה "האקסית המטורפת" סובלת מהפרעת אישיות גבולית, והסדרה נותנת לכך יחס.

## דיסקוגרפיה
### אלבומי אולפן
* 2013: *Please Love Me*
* 2013: *Suck It, Christmas (A Chanukah Album)*

## פילמוגרפיה
### קולנוע

### טלוויזיה

## קישורים חיצוניים

* 

* 
* 

## הערות שוליים

 

קטגוריה:שחקניות קולנוע וטלוויזיה יהודיות אמריקאיות
קטגוריה:זמרות-יוצרות אמריקאיות
קטגוריה:זמרות-יוצרות יהודיות
קטגוריה:מפיקות טלוויזיה יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
PrankVsPrank

**מתיחה נגד מתיחה** (באנגלית: **PrankVsPrank**; בעבר נודע בקיצור **PVP**, כיום ידוע כ-**Jesse**) הוא ערוץ יוטיוב של הקומיקאי **ג'סי מ. ולנס** (נולד ב-25 בספטמבר 1982 בפרבר של פילדלפיה) ובת זוגו לשעבר, **ג'ינה סמית**' (נולדה ב-15 במרץ 1983 בפרבר של פילדלפיה).

ג'סי וג'ינה התגוררו בפילדלפיה, פנסילבניה, ארצות הברית. שניהם גדלו בניו ג'רזי, בפרברים של פילדלפיה. ג'ינה וג'סי החלו לצאת בדצמבר 2005. בשנת 2007 החלו השניים למתוח אחד את השנייה, ולהעלות סרטונים שלהם ל-YouTube. ב-9 בנובמבר 2009 פתחו את הערוץ PrankVsPrank. ג'סי צילם את בת זוגו, ג'ינה, מנסה את אתגר הקינמון והעלה את הסרטון לאינטרנט, ולאט לאט החלו עם סרטונים בהם הם מתחו אחד את השנייה, ופרסמו ביוטיוב.

הסרטונים מראים איך הם מתכוננים למתוח אחד את השנייה, ומצלמים את תגובתם.  לערוץ היוטיוב יש כ-2 מיליארד צפיות וכ-10.6 מיליון משתמשים רשומים (נכון למאי 2018) והערוץ ממוקם במקום ה-99 ברשימת הערוצים בעלי מספר העוקבים הגבוה ביותר ביוטיוב.

ב-1 באפריל 2013, העיתון האמריקאי "USA TODAY" דירג את הערוץ כ"ערוץ המתיחות הטוב ביותר ביוטיוב".

לבני הזוג יש גם ערוץ ולוגים ביוטיוב הנקרא **BFvsGF**, שבו הם מעלים סרטונים באופן יומי על חייהם. הסרטונים בדרך כלל מראים אותם מטיילים בפילדלפיה, מבקרים בניו-יורק, בלוס אנג'לס ועוד.

הזוג הציג את הדמות **צ'יפ-צ'וקלט** (**Chip Chocolate**) בסרטון "**Fruit Assassin**".

ב-30 במרץ  2016 יצאה סדרת יוטיוב חדשה בשם "**אקדמיית המתיחות - Prank Academy**" בחסות "YouTubeRed" בכיכובם של ולנס וסמית'. הסדרה בת 18 פרקים. הקונספט שלה הוא שיוטיוברים יקבלו משימות בזמן שימתחו יוטיוברים אחרים, בעוד שהם צריכים לעמוד במשימות כדי לעבור את "אקדמיית המתיחות".

ב-18 במאי 2016 הודיעו באופן פומבי על פרידתם. ג'סי עבר לגור לבד בשכונת ונציה שבקליפורניה, וג'ינה נשארה בפילדלפיה ושניהם ממשיכים להעלות סרטונים ליוטיוב בנפרד. בשנת 2017, בעקבות פרידתם של בני הזוג שונה שם הערוץ ל-**Jesse**, ומאז הערוץ שייך רק לולנס והוא מעלה בו בעיקר ולוגים.

## מועמדויות ופרסים
* זכו ב"Streamy Award" על **ערוץ המתיחות הטוב ביותר** (17 בספטמבר 2015).
* זכו ב"Shorty Award" על **ההרכב הטוב ביותר ביוטיוב** (11 באפריל 2016).

## קישורים חיצוניים

* ערוץ המתיחות ביוטיוב "PrankvsPrank"
* ערוץ הווידאו-בלוג היומי ביוטיוב "BFvsGF"

קטגוריה:בדרנים אמריקאים
קטגוריה:יוטיוברים
קטגוריה:בלוגרים אמריקאים
קטגוריה:יוטיוברים אמריקאים
פירותראים

**פירותראים** (שם מדעי: Pyrotheria) היא סדרת יונקים קדומה הדומה לפילים ושאר פרסתנים, מקבוצת המרידיונגולטיים, אשר חיו בתקופות פלאוקן-אוליגוקן בדרום אמריקה הקדומה. למרות מראם הם אינם קרובי משפחה של הפילים אלא קרובים לקבוצה נכחדת של יונקים דרום אמריקאים. מאובניהם נמצאו בברזיל, ארגנטינה ופרו.

הפירותראים דמו לפילים בעלי חדק קצר, חטים בולטים מפיהם שעזרו להם לקטוף שורשים בביצות, רגליים קצרות והיו גם גדולים ביותר, כשהפירותריום, הגיע למשקל של 3.8 טון. לעומת הפילים המודרניים הם היו גם בעלי מערכת שיניים רגילה וגדולה, בייחוד החותכות העליונות. 

הם דמו ביותר לפילים המודרניים ולמסטודון הנכחד, לסדרת האמבריתופודיים, לסדרה דינוצרטים ולקרדונטיה מסדרת הקסנונולטיים שגם השתייך לקבוצת המרידיונגולטיים.
## מיון
*משפחה Colombitheriidae
**סוג Proticia
**סוג Colombitherium
*משפחה פירותריים (Pyrotheriidae)
**סוג פירותריום (Pyrotherium)
**סוג Griphodon
**סוג Propyrotherium
**סוג Carolozittelia

## קישורים חיצוניים

קטגוריה:בעלי חיים שתוארו ב-1895
קטגוריה:טקסונים שתוארו בידי פלורנטינו אמחינו
קטגוריה:מרידיונגולטיים
קטגוריה:מאובני טקסונים שתוארו ב-1895
אסטרפותרים

**אסטרפותרים** (שם מדעי: Astrapotheria) היא סדרת יונקים קדומה מקבוצת המרידיונגולטיים, אשר מיניה חיו בסוף התקופות פלאוקן-מיוקן לפני 59-12 מיליון שנה בדרום אמריקה הקדומה ואף באנטארקטיקה הקדומה, כאשר הייתה טרופית. בסדרה זו היו שלוש משפחות.
## היסטוריה
מינים אלה היו ארוכי לסתות ולחלקם גם היו ניבים וחדק דמויי פיל, אם כי היו קטני מהם בהרבה בעלי ניבים חדות וארוכות בתוך פיהם. האסטרפותריום, דמה לפיל או למסטודון עם חדק ארוך וניבים והגיע לגובה 2.5 מטר ולמשקל של 1 טון. מינים אחרים גדולים ממנו דמו יותר לקרנפים ללא קרניים ובעלי פרסות, צווארים ארוכים וחוטם מוארך עם ניבים גדולות. 

ייתכן מאוד שחיו בביצות כמו היפופוטמים מודרניים וניזונו מעשבים בתוך המים. 

## מיון
*משפחה אסטרפותריים (Astrapotheriidae)
***סוג פראסטרפותריום (*Parastrapotherium*) 
***אנטארקטודון (*Antarctodon*)
****Astrapodon*
****Comahuetherium*
****Liarthrus*
****Maddenia*
**תת-משפחה Albertogaudryinae
****Albertogaudrya *
****Astraponotus*
**תת-משפחה Astrapotheriinae
****Astrapothericulus*
***אסטרפותריום (*Astrapotherium*)
****Scaglia*
**תת-משפחה Uruguaytheriinae
****Uruguaytherium*
***גרנאסטרפותריום (*Granastrapotherium*)
****Xenastrapotherium*
***הילרקותריום (*Hilarcotherium*)
*משפחה אאואסטרפותריים (*Eoastrapostylopidae*)
*** *Eoastrapostylops*
*משפחה *Trigonostylopidae*
*** *Shecenia*
*** *Tetragonostylops*
*** *Trigonostylops*

## גלריה

Astrapotherium magnum Skull.jpg
Trigonostylops wortmani.JPG
Trigonostylops.jpg
Astrapothere.jpg


## קישורים חיצוניים

קטגוריה:בעלי חיים שתוארו ב-1894
קטגוריה:טקסונים שתוארו בידי ריצ'רד ליידקר
*
קטגוריה:מאובני טקסונים שתוארו ב-1894
קסנונולטיים

**קסנונולטיים** (שם מדעי: Xenungulata) היא סדרת יונקים קדומה דמוית פרסתנים מקבוצת המרידיונגולטיים, אשר חיו בתקופות פלאוקן-אאוקן בדרום אמריקה הקדומה. הם דמו בצורתם בעיקר לטפירים ולחלקם היה אף חדק קטן. בסדרה זו הייתה רק משפחה אחת - ה**קרדוניים** ובה היו כנראה שלושה סוגים, אם כי ישנם חוקרים שמכלילים במשפחה רק את הסוג קרדונטיה (*Carodnia*).

בני סדרה זו דמו מאוד לפירותראים או לאסטרפותרים והיו בעלי ניבים קטנים וגוף קטן. הם הזכירו קרנפים בעלי ראשים גדולים, אך ללא קרניים, ובעלי צוואר עבה. כמו כן הם היו בעלי פרסות קטנות. מאובניהם נתגלו בברזיל, ארגנטינה וקולומביה. כל בני הסדרה נכחדו לאחר תקופת האאוקן.

## מיון
*סדרה **קסנונולטיים** (Xenungulata)
**משפחה **קרדוניים** (Carodniidae)
***סוג קרדונטיה (*Carodnia*)
***סוג *Etayoa*
***סוג *Notoetayoa*

## קישורים חיצוניים

קטגוריה:בעלי חיים שתוארו ב-1952
קטגוריה:טקסונים שתוארו בידי קרלוס דה פאולה קוטו
קטגוריה:מרידיונגולטיים
קטגוריה:יונקים שחיו בפלאוגן באמריקה הדרומית
קטגוריה:מאובני טקסונים שתוארו ב-1952
נוטונגולאטויים

ממוזער|Protypotherium
**נוטונגולאטויים** (שם מדעי: Notoungulata) היא סדרת יונקים קדומה דמוית פרסתנים, מקבוצת המרידיונגולטיים, אשר חיו בתקופות פלאוקן-הולוקן בין 57 מיליון שנה ל-11,000 שנה, בדרום אמריקה.

## מאפיינים
בני סדרה זו היו מהגדולים שבמיני היונקים הדרום אמריקאים שלפני ההחלפה האמריקאית הגדולה. חלקם הגיעו למשקל עצום - הגדול מכולם היה המיקסוטוקסודון, דמוי ההיפופוטם שהגיע למשקל 3,800 ק"ג. ולעומתם מינים אחרים היו קטנים ודמויי ארנבות כמו Pachyrukhos או דמו לעצלני קרקע כמו ההומלודותריום. לאחר ההחלפה האמריקאית רוב בני הקבוצה נכחדו (חוץ מהטוקסודון), כתוצאה מתחרות ומטורפים חדשים ורק סוג אחד הצליח לעבור צפונה לצפון אמריקה - המיקסוטוקסודון.

הם כנראה היו אוכלי צמחים, דמויי קרנפים במינים הגדולים ודמויי ארנבות בקטנים שחיו בערבות הקדומות של דרום אמריקה.

## מיון
*תת-סדרה Notioprogonia
**משפחה Henricosborniidae
**משפחה Notostylopidae - בה הנוטוסטילוס
*תת-סדרה טוקסודונים (Toxodonta)
**משפחה Isotemnidae - בה התומאשוקסליה
**משפחה Leontiniidae - בה הוילתריום
**משפחה Notohippidae
**משפחה טוקסודוניים (Toxodontidae)
**משפחה Homalodotheriidae - בה ההומלודותריום
*תת-סדרה Typotheria
**משפחה Archaeopithecidae
**משפחה Oldfieldthomasiidae
**משפחה Interatheriidae
**משפחה Campanorcidae
**משפחה Mesotheriidae
*תת-סדרה Hegetotheria
**משפחה Archaeohyracidae
**משפחה Hegetotheriidae

## קישורים חיצוניים

* 

*
קטגוריה:מרידיונגולטיים
קטגוריה:מאובני טקסונים שתוארו ב-1903
אמבריתופודיים

**אמבריתופודיים** (שם מדעי: Embrithopoda) היא סדרת יונקים נכחדת מקבוצת אפרותריה - יונקים שהתפתחו בעיקר באפריקה. האמבריתופודיים חיו בתקופות האאוקן עד האוליגוקן באפריקה, אסיה ואירופה והם נראו כמו קרנפים בעלי 2 קרני עצם ענקיות על ראשם.

למרות דמיונם לקרנפים, הם דווקא היו קרובי משפחתם של הפיליים וכן של התחשים, השפנים וכן לסדרת היונקים המימיים דסמוסטיליים. קרניהם הגדולות העמיסו על ראשם וצוואריהם וכנראה שהם היו יצורים איטיים ומסורבלים כמו הקרנפים ואף יותר. כנראה שהם היו שוכנים באזורי מים או ביצות וכן ביערות גשם טרופיים.

## מיון
**סוג *Stylolophus*
*משפחה Arsinoitheriidae
**סוג ארסינויתריום (*Arsinoitherium*)
**סוג *Namatherium*
*משפחה Palaeoamasiidae
**סוג *Hypsamasia*
**סוג *Palaeoamasia*
**סוג קריבדיאתריום (*Crivadiatherium*)
[ממוזער|ימין|שלד משוחזר של [ארסינויתריום]]

## קישורים חיצוניים

קטגוריה:בעלי חיים שתוארו ב-1906
קטגוריה:טקסונים שתוארו בידי צ'ארלס ויליאם אנדרוס
*
דסמוסטיליים

**דסמוסטיליים** (שם מדעי: Desmostylia) היא סדרת יונקים נכחדת מקבוצת האפרותריה, שהכילה יונקים מימיים קדומים, דמויי פרות ים וכנראה הם היו קרוביהם וקרובי הפילים, בעלי החדק והאמבריתופודיים - כל אלה היו שותפים לקבוצה טתיתריה, בתוך קבוצת האפרותריה. הם חיו בתקופות האוליגוקן-מיוקן בצפונה של אסיה, רוסיה, יפן ואף באמריקה הצפונית במים מתוקים ומלוחים. למעשה זוהי סדרת היונקים הימיים היחידה שידועה ממאובנים. על פי חוקרים מסוימים הם היו אבותיהם הקדומים של הפילים.

אלו היו יונקים שהגיעו עד משקל 200 ק"ג והיו בעלי גוף גדול ועגלגל, ראש ואוזניים קטנות, לסתת ושיניים מיוחדות שהתאימו לתזונה צמחונית ימית, כפות בעלות פרסות וזנב קצר. הם יכלו לשחות רק במים רדודים וניזונו מצמחייה ימית, כולל בתוך הים. הם עלו ליבשה לנוח כמו כלבי ים אך היו מגושמים בה ונמצאו רוב זמנם במים.

## מיון
*משפחה Desmostylidae
**בהמוטופס (*Behemotops*)
***Cornwallius*
**דסמוסטילוס (*Desmostylus*)
***Kronokotherium*
***Ounalashkastylus*
*משפחה Paleoparadoxiidae
***Ashoroa*
**פלאופרדוקסיה (*Paleoparadoxia*)
***Neoparadoxia*

## קישורים חיצוניים

[300px|מרכז|ממוזער|איור של [פלאופרדוקסיה שוחה]]

*
קטגוריה:מאובני טקסונים שתוארו ב-1959
מפלגת הירוקים של ארצות הברית

**מפלגת הירוקים בארצות הברית** (באנגלית: **Green Party of the United States** (**GPUS**)), היא מפלגה אמריקאית אשר עוסקת בנושאי איכות הסביבה, זכויות עובדים, אי-אלימות, צדק חברתי, זכויות להט"ב, פמיניזם, אנטי-גזענות, אנטי ציונות, והתעוררות ופעילות פוליטית עממית ומקומית.

המפלגה, שהיא הרביעית בגודלה בארצות הברית, נוסדה ב-2001 כהתפתחות מאגודת המפלגות הירוקות של המדינות (ASGP), אשר קמה ב-1996, ועד מהרה הפכה למפלגה הירוקה המובילה והידועה, יותר ממפלגת הירוקים ארצות הברית (G/GPUSA), שאף היא קמה כתוצאה מהתאגדויות ירוקות מקומיות שפעלו מאז 1984.

הירוקים זכו לתשומת לב כלל-ארצית בפעם הראשונה בבחירות לנשיאות בשנת 2000, כשרצו לנשיאות וסגן הנשיאות מטעם המפלגה הפעיל ראלף ניידר ווינונה לדוק, תוך שטענו כי אין הבדל משמעותי בין שתי המפלגות הגדולות. הם זכו ב-2.7% מכלל הקולות (2,882,955 מצביעים בקול הפופולרי). ניידר גונה על ידי דמוקרטים רבים, ואף מספר ירוקים, כי הואשם כמי שלקח קולות מהמועמד הדמוקרטי אל גור ועלה לו בבחירות; קולותיו של ניידר במספר מדיניות מתנדנדות כגון פלורידה וניו המפשייר היו גורמים לגור לנצח את בוש – בוש גבר על גור בפלורידה ב-537 קולות, וניידר קיבל במדינה זו 97,488 קולות.

למפלגה היו מספר ניצחונות בבתי המחוקקים של המדינות, כולל בקליפורניה, ארקנסו ומיין. כמו כן, ישנם נבחרי ציבור מטעם המפלגה ברחבי ארצות הברית ברמה המוניציפלית.

## תוצאות בבחירות לנשיאות ארצות הברית

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
אמריקאית
ירוקה
קטגוריה:מפלגות פמיניסטיות
קטגוריה:מפלגות שהוקמו ב-2001
גשר הרכבת הטורקי על נחל יששכר

ממוזער|גשר רכבת העמק מעל נחל יששכר שבעמק בית שאן ליד חוות דושן
**גשר הרכבת הטורקי נחל יששכר** הוא גשר המורכב משלוש קשתות המורכבות מאבני בזלת שחורות משולבות באבנים לבנות, שנבנה בין 1905-1904 על ידי האימפריה העות'מאנית כחלק ממסילת רכבת העמק. הגשר נמצא ליד חוות דושן צפונית לחמדיה עובר מעל נחל יששכר. הגשר נבנה כחלק ממסילה שחיברה את בית שאן עם צמח, והוא אחד מסדרה של גשרים ומעברי מים על תוואי המסילה. האימפריה העות'מאנית, ביוזמתו של הסולטאן עבדול חמיד השני ובתכנונו של פאשה היינריך אוגוסט מייסנר, בנתה בין השנים 1902-1905 את מסילת הרכבת החיג'אזית מדמשק, בירת סוריה, לעיר אל-מדינה שבחג'אז ואת השלוחה שלה מחיפה לסמח' (כיום "צמח") ומשם לדרעא, על קו הרכבת החיג'אזית.

השימוש במסילה ובגשר הופסק ב-1948 לאחר שבמהלך קרבות של מלחמת העצמאות פוצצו הגשרים מעל הירדן ומעל הירמוך, ונהריים עבר לירדנים מה שמנע אפשרות להגיע ברכבת לצמח.

## ראו גם
* גשר הרכבת הטורקי על נחל הקישון
* גשר הרכבת הטורקי על נחל תבור
* גשר הרכבת אל חמה

## קישורים חיצוניים

* גשר רכבת העמק על נחל יששכר באתר טיולי

יששכר
קטגוריה:אתרי מורשת במחוז צפון
יששכר
קטגוריה:רכבת ישראל: היסטוריה
ניסן בן חמו

**ניסן בן חמו** (נולד ב-15 במרץ 1974) הוא פוליטיקאי ישראלי ששימש ראש עיריית ערד, עורך דין במקצועו.

## ביוגרפיה

בן חמו נולד בערד. הוריו עברו מחיפה לערד והיו ממקימי העיר ומייסדיה. בוגר בית הספר תיכון אורט בעיר. התגייס לצה"ל בשנת 1992, ואת רוב שירותו ביצע ביחידת דובדבן. במהלך השירות סיים קורס קצינים והתמנה למ"פ ביחידה. השתחרר משירות קבע בשנת 1998 בדרגת רב-סרן. כיום משמש כסגן מפקד גדוד במילואים. בשנים 1999–2001 יצא לשליחות ביטחונית בדרום אמריקה.

הוא בעל תואר ראשון במשפטים ותואר ראשון במנהל עסקים בהצטיינות יתרה מהמרכז הבינתחומי הרצליה והוסמך כעורך דין.

כיהן כיועץ משפטי, סמנכ"ל וחבר הנהלה בחברת ההיי-טק סרגון נטוורקס מקבוצת רד-בינת.

בבחירות לעיריית ערד שהתקיימו בינואר 2014 התמודד מול טלי פלוסקוב, שניצחה בבחירות כשקיבלה 55 אחוזים מקולות הבוחרים, לעומת 40.8 אחוז שניתנו לבן חמו. סיעתו, "עתיד חדש לערד", זכתה בחמישה מנדטים, והייתה הסיעה הגדולה במועצת העיר. בעקבות בחירתה של פלוסקוב לכנסת העשרים היא פרשה מראשות העיר, ובבחירות שנערכו ביוני 2015 קיבל בן חמו 71.74 אחוז מקולות הבוחרים ונבחר לראש העירייה. במהלך הבחירות לכנסת העשרים הוצב במקום ה-35 ברשימת יש עתיד לכנסת.

בבחירות אוקטובר 2018 ניצח בן חמו ברוב של 63% מקולות הבוחרים, לאחר שניצח את נציג מפלגת הליכוד שזכה לתמיכת חסידות גור בעיר ומפלגת 'כולנו'.

בתקופתו כראש העירייה נפתח מרכז דיאליזה, נבנה מרכז של טיפת חלב חדשה נבנה פארק בלב העיר, כמו כן יש למעלה מ-1000 יח"ד בהקמה.

בבחירות ב-2024 התמודד בן חמו לכהונה נוספת אך הפסיד ליאיר מעיין.

## חיים אישיים
נשוי לד"ר דבורה (דידי) מרצ'ק בן-חמו, חברת סגל בבית הספר לחינוך באוניברסיטת תל אביב, ואב לשתי בנות.

## קישורים חיצוניים

* 
* 
* 

## הערות שוליים

קטגוריה:ראשי עיריית ערד
קטגוריה:ראשי רשויות מקומיות מטעם יש עתיד
קטגוריה:לוחמי יחידת דובדבן
קטגוריה:רבי-סרנים בצה"ל
קטגוריה:בוגרי תיכון אורט ערד
קטגוריה:בוגרי המרכז הבינתחומי הרצליה: משפטים
קטגוריה:ישראלים שנולדו ב-1974
דינוצרטים

**דינוצרטים** (שם מדעי: Dinocerata) היא סדרה של יונקים נכחדים דמויי פרסתנים צמחוניים שדמו מאוד לקרנפים גדולים ובעלי עצמות קרניות לאורך פניהם. הם חיו בצפון אסיה ובאמריקה הצפונית ונכחדו בסוף תקופת האאוקן.

לקרנפים גדולים ומוזרים אלה היו ניבים בולטים, עצמות גדולות גרמיות על מצחם, חרטומם ופניהם והלסת התחתונה עוצבה עם פתחים לניבים העליונים. הם חיו בעיקר בביצות.

על קשריהם קיימים מחלוקות כשחלק מקשרים אותם עם האפרותריה האפריקנית יחד עם הפילים, השפנאים והתחשאים וכן הסדרה הנכחדת אמבריתופודיים. אחרים דווקא רואים בהם קרובים של מכפילי הפרסה או פריטי הפרסה - כמו הקרנפים האמיתיים. חוקרים אחרים מקשרים אותם לקבוצת הפרסתנים הדרום אמריקאים מרידיונגולטיים, בעיקר עם בני סדרת הקסנונולטיים.

## מיון
*משפחה **אואינתתריים** (*Uintatheriidae*)
**תת-משפחה Gobiatheriinae
***סוג גוביאתריום (Gobiatherium)
**תת-משפחה Uintatheriinae
***סוג פרודינוצרס (Prodinoceras)
***סוג Probathyopsis
***סוג בתיופסיס (Bathyopsis)
***סוג יואינטתריום (Uintatherium)
***סוג Tetheopsis
***סוג אאובסילאוס (Eobasileus)
**גלריה**:

קובץ:Gobiatherium major.jpg|גוביאתריום לצד היפרקוריפודון (Hypercoryphodon) (מסדרת הכימולסטיים)
קובץ:Prodinoceras xinjiangensis e.jpg|פרודינוצרס בסביבתו
קובץ:Eobasileus Uintatherium.jpg|אאובסילאוס לצד קרובו היואינטתריום
קובץ:Skeleton of Uintatherium anceps.jpg|יואינטתריום
קובץ:Dinoceras mirabile Marsh MNHN.jpg|גולגולת של יואינטתריום


## קישורים חיצוניים

*
קטגוריה:בעלי חיים שתוארו ב-1873
קטגוריה:טקסונים שתוארו בידי עותניאל צ'ארלס מארש
קטגוריה:מאובני טקסונים שתוארו ב-1872
כימולסטיים

ממוזער|240px|איור של ''Kopidodon''
**כימולסטיים** (שם מדעי: Cimolesta) היא סדרה של יונקים נכחדים שהייתה מאבותיהם של יונקי השליה, אם כי לא בטוח שהייתה כזו בעצמה, והתפתחה כבר בסוף תקופת הקרטיקון עד לתקופת האאוקן. בני הסדרה הקדומה הזו החלו כחיות קטנות בעידן המזוזואיקון ובסיומו - בעידן הקנוזואיקון, התפתחו למגוון סוגים, גדלים, הרגלי אכילה ואורחות חיים, אך רובם הגדול היה בעל גוף קטן עד בינוני, היה פעיל בלילה וניזון מאכילת בעלי חיים קטנים, כמו האופוסומים או המכרסמים של ימינו.

חלק מבני הקבוצה דווקא היו צמחוניים והגיעו לגדלים מרשימים כמו הברילמבדה (Barylambda), שהגיע למשקל 650 ק"ג; הקוריפודון דמוי-ההיפופוטם, שהגיע למשקל 700 ק"ג; וההיפרוריפודון (Hyperoryphodon).

ייתכן שהם היו יונקי שליה קדומים שקשורים לקבוצת האפרותריה האפריקנית. ייתכן גם שהיו קשורים לקבוצת המרידיונגולטיים. עם זאת הם אינם נחשבים ליונקי שליה מודרניים אלא לגרסה מוקדמת שלהם.

## מיון
**משפחה Cimolestidae
** משפחה Palaeoryctidae
*תת-סדרה Pantodonta
** משפחה Wangliidae
** משפחה Archaeolambdidae
** משפחה Bemalambdidae - בה הבמלמבדה
** משפחה Harpyodidae
** משפחה Coryphodontidae
** משפחה Barylambdidae
** משפחה Cyriacotheriidae
** משפחה Pantolambdidae
** משפחה Pantolambdodontidae
** משפחה Pastoralodontidae
** משפחה Titanoideidae
*תת-סדרה Pantolesta
** משפחה Pantolestidae
** משפחה Paroxyclaenidae
** משפחה Paroxyclaeninae
** משפחה Merialinae
*תת-סדרה Taeniodonta
** משפחה Conoryctidae
** משפחה Stylinodontidae - בה הסטילינודון
*תת-סדרה Tillodontia
** משפחה Esthonychidae
** משפחה Yuesthonychidae

## ראו גם
*בעלי שליה
*כיסאים
*ספרסודונטה
*אאוטריקונודונטים
*דריולסטים

## קישורים חיצוניים

*
קטגוריה:טקסונים שתוארו בידי מלקולם מק'קנה
קטגוריה:בעלי חיים שתוארו ב-1975
קטגוריה:מאובני טקסונים שתוארו ב-1975
קונדילרסים

**קונדילרסים** (שם מדעי: Condylarthra) היא סדרה של יונקים נכחדים שחיו ברחבי העולם מסוף תקופת הקרטיקון - תקופה בה שלטו הדינוזאורים בעולם ועד לאוליגוקן לפני 66.5-23 מיליון שנה.

סדרה זו נחשבת לאחת הראשונות שבסדרות היונקים המודרניים והקדומה שבסדרות הפרסתנים. הם היו בעלי ראש גדול, אך לסת קצרה ושיניים חדות, וייתכן שהיו אוכלי כל, דמויי דובים בחלקם, כשאחרים ניזונו יותר ויותר מתזונה צמחונית. לרובם לא היו פרסות, אלא טפרים כמו לטורפים. ייתכן גם שהיו קשורים לבני הקבוצה הדרום-אמריקאית מרידיונגולטיים, ואולי דווקא למזוניכידים הנכחדים ולמפריטי ומכפילי הפרסה וסדרת הלווייתנאים שיצאה מהם.

## מיון
בסדרה הקדומה הזו התקיימו כנראה 8 משפחות:
*Arctocyonidae - בה הארקטוקיון
*Periptychidae
*Hyopsodontidae? - בה ההיופסודוס
*Meniscotheriidae
*Mioclaenidae
*פינקודונטיים (Phenacodontidae)? - ייתכן ששייכת למפריטי הפרסה
*Didolodontidae
*Sparnotheriodontidae?

## קישורים חיצוניים

* 

*
קטגוריה:בעלי חיים שתוארו ב-1881
קטגוריה:טקסונים שתוארו בידי אדוארד דרינקר קופ
תיילקוסמילוס

**תיילקוסמילוס** (שם מדעי: *Thylacosmilus*; מילולית: "סכין חותכת כיסאית") הוא סוג נכחד מקבוצת בעלי ניבי חרב שהשתייך לסדרה הקדומה ספרסודונטה, באמריקה הדרומית בסוף תקופות המיוקן-פליסטוקן. הוא השתייך למשפחת התיילוקוסמיים והיה הגדול שבבני המשפחה.

## מאפיינים
מאובניו של התיילקוסמילוס התגלו בארגנטינה במחוזות: קטמרקה, אנטרה ריוס ובלה פמפה והם נחקרו בידי הפלאונטולוג האמריקני אלמר ריגס שנתן לו את שמו. סוג זה כלל מין אחד - *Thylacosmilus atrox*. 

התיילקוסמילוס היה חזק ובעל ניבים ארוכים ושקל 80–130 קילוגרם ומילא את גומחתו של היגואר של היום באמריקה הדרומית. כמותו הוא היה טורף מטיל אימה התוקף בעיקר ממארב והורג את טרפו בנשיכה חזקה. לסתותיהם התחתונות התאימו לשיני החרב שלהם והתעקלו מטה ובקצותיהם הסתיימו במעין "נדן" שצמח מבסיס הלסת. על אף מראהו, לא היה התיילקוסמילוס קרוב לחתוליים, ובכלל לא היה בעל שליה אלא קרוב רחוק של הכיסאים. למעשה היה התיילקוסמילוס אחד מהטורפים הגדולים ביותר בקבוצת מטאתריה, יחד עם אריה הכיס האוסטרלי.

התיילקוסמילוס חי רק באמריקה הדרומית ונכחד בסוף תקופת המיוקן. לאחר היכחדותו ובמהלך ההחלפה האמריקנית הגדולה, הגיעו לאמריקה הדרומית טורפים מקבוצת החתוליים השנחרבים, כמו הסמילודון הענק, והחליפו את מקומו בטבע.

## בתרבות
יונק זה הופיע במשחק עולם היורה: המשחק.

## גלריה
מרכז|300px|ממוזער|תיילקוסמילוס בסביבתו הטבעית באמריקה הדרומית
ממוזער|תיילקוסמילוס (בכתום) ובעלי ניבי חרב אחרים לעומת האדם

## קישורים חיצוניים

* 

קטגוריה:בעלי חיים שתוארו ב-1933
קטגוריה:טקסונים שתוארו בידי אלמר ס. ריגס
קטגוריה:תיילוקוסמיים
קטגוריה:מגה-פאונה של הנאוגן באמריקה הדרומית
קטגוריה:ארגנטינה: מאובנים
קטגוריה:מאובני טקסונים שתוארו ב-1933
פנגולין עצים

**פנגולין עצים** (שם מדעי: *Phataginus*) הוא סוג קטן של פנגולניים - אוכלי נמלים בעלי שריון אצטרובלי מאפריקה ואסיה. המינים בסוג זה חיים רק על עצים ביערות הגשם של אפריקה המשוונית. בעבר שויכו לסוג פנגולין (*Manis*).

## מינים
* פנגולין עצים קטן (*Phataginus tricuspis*)
* פנגולין עצים גדול (*Phataginus tetradactyla*)

## קישורים חיצוניים

קטגוריה:טקסונים שתוארו בידי קונסטנטין סמואל רפינסק
קטגוריה:פנגוליניים
פנגולין גדול

**פנגולין גדול** (שם מדעי: *Smutsia*) הוא סוג של פנגולניים אוכלי נמלים בעלי שריון אצטרובלי מאפריקה. בני סוג זה חיים בסוואנות של אפריקה שמדרום לסהרה והם כוללים שני מינים גדולים יותר משאר בני המשפחה. הם פעילים בעיקר בלילות. בעבר  שויכו לסוג פנגולין (*Manis*).

## מינים
בסוג שני מינים:
* פנגולין ענק (*Smutsia gigantea*)
* פנגולין הכף (*Smutsia temmincki*)

## קישורים חיצוניים

קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון אדוארד גריי
קטגוריה:פנגוליניים
פורום המכללות הטכנולוגיות

ממוזער
**פורום המכללות הטכנולוגיות** מייצג 23 מכללות טכנולוגיות בישראל. המכללות החברות בפורום מפוקחות ומתוקצבות על ידי המכון הממשלתי להכשרה טכנולוגית (מה"ט) שבמשרד העבודה, הרווחה והשירותים החברתיים. במכללות לומדים כ־26,000 סטודנטיות וסטודנטים רובם הגדול לתואר הנדסאי. חלק מהמכללות הטכנולוגיות סמוכות אקדמיה, חלקן עצמאיות וחלקן מכללות המנוהלות על ידי רשתות חינוך בפריסה ארצית. במסגרת הפורום פועלות המכללות הטכנולוגיות לגיבוש מדיניות משותפת במגוון נושאים העומדים על סדר יומם של המכללות הטכנולוגיות ובכלל זה: ייצוג המכללות אל מול מה"ט ואגף התקציבים, בין פעולות הפורום נמנות פעולות של מעקב אחר ביצוע החלטות, כתיבת ניירות עמדה, ייצוג אל מול גורמי הכנסת והממשלה, קיום ימי חשיפה עם גורמים במגזר השלישי ועוד.

הפורום הוקם בשנת 2011 ומורכב מהנהלה מורחבת בה חברים מנהלי מכללות טכנולוגיות . יו"ר הפורום היא ד"ר יוכבד פנחסי אדיב (מנהלת הנדסאים באריאל -המכללה הטכנולוגית). מנהל הפורום הוא יעקב דור (מנכ"ל המכללה הטכנולוגית באר שבע).
בשנת 2013 במסגרת המאבק הראשון של פורום המכללות הטכנולוגיות נחתם סיכום תקציבי ומבני על מתווה רב שנתי לתחום ההשכלה הטכנולוגית אשר הגדיל את התקציב ואפשר למנוע את הקריסה הכלכלית הצפויה של רוב המכללות.

## המכללות החברות בפורום המכללות הטכנולוגיות
*המכללה להנדסאים סכנין
*המכללה הטכנולוגית תל חי
*רשת המכללה למנהל (5 מכללות טכנולוגיות)
*המכללה הטכנולוגית כנרת
*בית הספר להנדסאים המכללה האזורית אשקלון
*המרכז הטכנולוגי להנדסאים ספיר
*הקריה להנדסה וטכנולוגיה
*הנדסאים באריאל
*המכללה הטכנולוגית רופין
*בית הספר הארצי להנדסאים קריית הטכניון חיפה
*רשת אורט (7 מכללות טכנולוגיות)
*המכללה הטכנולוגית נצרת עילית - יזרעאל
*המכללה הטכנולוגית באר שבע

## ראו גם
* ועד ראשי האוניברסיטאות
* ועד ראשי המכללות האקדמיות הציבוריות

## קישורים חיצוניים
* המכללות הטכנולוגיות - תמונת מצב - הכנסת מרכז מידע ומחקר- 2016

קטגוריה:ישראל: ארגוני חינוך
קטגוריה:ישראל: חינוך מקצועי
גסטורניס

**גסטורניס** (שם מדעי: *Gastornis*; בעבר נקרא **דיאטרימה**) הוא סוג נכחד של עוף ענקי חסר יכולת תעופה מעידן הקנוזואיקון שהתגלה בכמה אתרים באירופה, מזרח אסיה ומין אחד באמריקה הצפונית. הוא היה בגודל של יען או של עוף המואה הנכחד וגובהו הגיע לשני מטרים.

## מאפיינים
הגסטורניס דמה מאוד לעופות האימה הטורפים מאמריקה הדרומית, אך היה קרוב יותר לאווזים של היום. הוא היה בעל מקור עצום שהיה ארוך, רחב ודחוס ביותר וגולגולת ועיניים קטנות יותר. הכנפיים היו קטנות עד זעירות והרגליים ארוכות מאוד. קיימת מחלוקת ממה ניזון הגסטורניס: בעבר הוא נחשב לצייד שהזכיר את עופות האימה, אך לאחר שלא מצאו פריטי עצמות או שרידי חיות במאובנים הנפוצים שלו, נטען שהמקור הותאם לליקוט עלים וזרעים קשיחים מהענפים. עם זאת, ייתכן שעקב גודלו הוא גיוון בתזונתו וצד כמה יונקים קטנים וזוחלים ששוטטו ביערות באותה תקופה.

המאובנים נמצאו בעיקר באירופה, וכמה התגלו במזרח אסיה (בעיקר בסין). עם זאת מין אחד הצליח לעבור את מצר ברינג ולהגיע לאמריקה הצפונית. כל מיני הגסטורניס נכחדו בתקופת האאוקן לפני 45 מיליון שנה מהיום.

את המאובנים הראשונים של העוף הפרהיסטורי גילה בשנת 1855 הפיזיקאי והממציא הצרפתי גסטון פלנטה, שהמציא את סוללת עופרת-חומצה שהייתה הסוללה החשמלית הנטענת הראשונה. על שמו נקרא הגסטורניס.

## בתרבות
הגסטורניס נראה במספר תוכניות וסרטים:
*הגסטורניס מוצג בסרט מ-1918 "The Ghost of Slumber Mountain".
*בסדרה "Valley of the Dinosaurs" ישנו פרט גסטורניס באחד הפרקים.
*הגסטורניס משוחזר בפרק הראשון של הסדרה ללכת עם חיות. הוא מוצג שם כטורף-העל של תקופת האאוקן וצד את היונקים הקדומים כמו הלפטיקטידיום והפרופלאותריום. ככל הנראה הגסטורניס לא היה טורף כמו שהוא מוצג בסדרה.
*בסרטי עידן הקרח נראים פרטי גסטורניסים, אשר חיים לצד חבורת יונקים צמחוניים. הם מוצגים דומים מעט ליענים ואחת מהם מנסה לתקוע את ראשה באדמה.
*הגסטורניס נראה במשחקי המחשב Jurassic Park Builder ובעולם היורה: המשחק, שם הוא מוצג כטורף גדול הדומה לפורוסרקוס, בניגוד למה שמסיקים שהוא כיום.
*בסדרה "Life After Dinosaurs" מוצג גסטורניס בקטעים מאוד דומים לקטעים בהם הוצג ב"ללכת עם חיות".

## גלריה

קובץ:Gastornis giganteus restoration.jpeg
קובץ:Diatryma Mexico.jpg
קובץ:Gastornis 01.jpg
קובץ:Gastornis.png
קובץ:Gastornis, a large flightless bird from the Eocene of Wyoming.jpg


## קישורים חיצוניים

קטגוריה:גסטורניסאים
קטגוריה:מגה-פאונה של הפלאוגן באירואסיה
קטגוריה:מגה-פאונה של הפלאוגן באמריקה הצפונית
קטגוריה:בעלי חיים שחיו בפלאוקן באסיה
קטגוריה:בעלי חיים שחיו בפלאוקן באירופה
קטגוריה:בעלי חיים שחיו באאוקן באמריקה הצפונית
קטגוריה:עופות שחיו בפלאוגן
קטגוריה:מאובני טקסונים שתוארו ב-1855
קטגוריה:טקסונים שהתפתחו בפלאוקן
דן גרלינג

**דן גרלינג** (באנגלית: **Dan Gerling**; 10 באוקטובר 1936 – 26 במרץ 2016) היה אנטומולוג ישראלי ואוצר נלווה במוזיאון הטבע ע"ש שטיינהרדט.

## ביוגרפיה
גרלינג נולד בישראל להיינץ ואלזה גרלינג. בין השנים 1956–1959, למד לתואר ראשון בחקלאות באוניברסיטה העברית בירושלים. בשנת 1965 השלים את עבודת הדוקטורט באוניברסיטת קליפורניה בברקלי, שם התמחה בביולוגיה של פרזיטואידים, צרעות טפיליות, ובהדברה ביולוגית. לאחר פוסט דוקטורט במכון לחקירת קרקע יבשה באוניברסיטת קליפורניה בריברסייד, והשלמת פוסט-דוקטורט, גרלינג הצטרף לסגל אוניברסיטת תל אביב ב-1966. מחקריו עסקו בחרקים מזיקים והאויבים שלהם, ובעיקר בכנימת עש הטבק וצרעות טפיליות, וכן בהדברה ביולוגית. גרלינג שימש כיועץ בארץ ובעולם בתחומים אלו, ושיתף פעולה עם פרויקטים בתחום בטיחות המזון העולמית באפריקה ובאסיה.

גרלינג היה שותף בהקמת המפעל הראשון להדברה ביולוגית בשדה אליהו.

היה נשוי לנעימה ואב לעפרה, ארנה ומיכל. נפטר בגיל 79 ברמת השרון.

### תרומה מחקרית
גרלינג תרם תרומה גדולה למדע האנטומולוגיה בישראל, וקידם את תחום ההדברות הביולוגיות בישראל. הוא כתב שני ספרים, וחיבר מעל 100 מאמרים מדעיים בנושאים אלה.

גרלינג גילה שאפשר לטפל בכנימת עש הטבק באמצעות צרעות טפיליות, התמקד באקולוגיה ובהתנהגות חרקים, ובמיוחד בכנימות עש ובאויבים הטבעים שלהם, וחקר את התנהגותם של אויבים טבעים אלו בשדה, ואת השפעתם על אוכלוסיית השדה, וזאת בשביל לבדוק האם ניתן להשתמש בהם למטרת הדברה טבעית.

### מחקרים מובילים
בין מחקריו הרבים הוא עסק ב:
* יחסים טריטרופיים בין הצמחייה הרב שנתית במזרח התיכון לבין הכנימות וטפיליהם.
* ההתנהגות של 2 סוגים של טפילי הכנימות (אנקרסיה וארטמוכרוס).
* ביולוגיה של Cales noacki שהוא טפיל של סוג אחר של כנימות. הוא ראה שהטפילים השונים מטילים ביצה על הכנימה וכשהזחל בוקע הוא הורג את הכנימה המארחת.

## קישורים חיצוניים
* Prof. Dan Gerling Late, באתר אוניברסיטת תל אביב 
* Dan Gerling - biology professor

קטגוריה:אנטומולוגים ישראלים
קטגוריה:בוגרי האוניברסיטה העברית בירושלים: חקלאות
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת תל אביב: זואולוגיה
קטגוריה:אישים הקבורים בבית הקברות מורשה
קטגוריה:ישראלים שנולדו ב-1936
קטגוריה:ישראלים שנפטרו ב-2016
בד"ץ מחזיקי הדת

ממוזער|250px|חותמת הכשרות של בד"ץ מחזיקי הדת
ממוזער|250px|השחיטה הראשונה של 'בד"ץ מחזיקי הדת'. בתמונה אב"ד נאראל, אב"ד פרעמיסלא והרב שמואל זאב רוט אב"ד איהל. מאחור הרב שובקס ומימין הרב חיים יחיאל רויטמן
ממוזער|250px|ישיבה שבועית של הדיינים
**בד"ץ מחזיקי הדת** הוא בית דין וגוף כשרות של חסידות בעלז בישראל.

## היסטוריה
בית הדין הוקם בשנת תש"מ (1980), בהרכב הדיינים הרב ישעיה שנייבאלג (רבו של בני ראם), הרב שמואל זאב ראטה (דומ"צ באויהעל ובהמשך רב החסידות באנטוורפן), הרב משה שובקס (ראש ישיבת בעלז) והרב חיים יחיאל רויטמן.

הקמתו לוותה בהתנגדות חריפה של העדה החרדית, בטענה שאין רשות לפתוח בית דין בירושלים ללא הסכמתם.

## גוף כשרות
בהמשך הוקמה מערכת כשרות מטעם בית הדין. בראש המערכת עמדו הרב חיים יחיאל רויטמן, הרב יצחק צבי שפרינצלס, הרב יוסף אפרתי והרב חיים דוד שובקס. בין החברות שעליהן מפקח בית הדין הן טבעול ותנובה. לבד"ץ היו מערכות שחיטה עצמאיות. בשנת תש"ע התאחדו עם התאחדות קהילות החרדים בארץ הקודש ולאחר סגירתו הצטרפו למערכת השחיטה קהילות החרדים (של הרב ישראל פישביין מחסידות גור).

## חברי הבד"ץ
בין חברי הבד"ץ:
*הרב שמואל ישכר רוזנגרטן (כיהן גם כראש ישיבות בעלז, נפטר בתש"ף)
*הרב חיים צבי שפירא (ראש בית הדין, ראש ישיבת בעלז בבני ברק ורב קהל חסידים רמת אהרן)
*הרב חיים פסח הורוביץ (רב החסידות באשדוד)
*הרב יעקב גרינוולד (רב בית הכנסת קהילות יעקב וראש כולל עיון של החסידות בבני ברק)
*הרב אברהם צבי דירנפלד (רב החסידות בבית שמש וראש כולל עיון של החסידות בירושלים)
*הרב מאיר צבי ברנד (ראש כולל שומרי החומות)
*הרב שמאי קהת הכהן גרוס (דיין ופוסק החסידות)
*הרב פינחס ליבוש פדווא (היה רב החסידות בציריך-שווייץ, באמסטרדם ובקריית גת. מאז 2022 רב החסידות באנטוורפן.)

## קישורים חיצוניים
*ידיעון כשרות שנת תשמ"ז של מחזיקי הדת. היברובוקס.
*ידיעון כשרות שנת תש"נ של מחזיקי הדת. היברובוקס.

## הערות שוליים

קטגוריה:בתי דין דתיים
מחזיקי הדת
קטגוריה:חסידות בעלז
פרס יצחק בן-צבי

**פרס יצחק בן-צבי** הוא פרס להיסטוריה המוענק לזכרו של יצחק בן-צבי על ידי יד יצחק בן-צבי. הפרס ניתן על ספר מחקר או על מפעל חיים, בשני תחומים - "תולדות ארץ ישראל ויישובה" ו"קהילות ישראל במזרח".

את הפרס יזם הנשיא השני יצחק בן צבי ורעייתו רחל ינאית לזכר בנם עלי בן-צבי, שנהרג במלחמת העצמאות בקרב על בית קשת ב-16 במרץ 1948, תשעה ימים בלבד לפני שהיה אמור להינשא.

## קישורים חיצוניים
* 

## הערות שוליים

*
בן-צבי
קטגוריה:עלי בן-צבי
קטגוריה:הנצחת יצחק בן-צבי
הגמונה (ירח)

הגמונה (נקרא גם **Jupiter XXXIX**) הוא אחד מירחיו של כוכב הלכת צדק אשר התגלה בשנת 2003 על ידי קבוצה של אסטרונומים מאוניברסיטת הוואי בהדרכתו של האסטרונום סקוט שפרד.

לאחר גילויו קוטלג הירח בשם S/2003 J 8.

קוטרו של הגמונה הוא 3 קילומטרים ומהירותו בעת הקפתו את צדק היא 2.35 ק"מ לשנייה.

רדיוס מסלולו של הגמונה סביב צדק הוא 23,703,000 ק"מ ומשך זמן הקפתו סביב צדק הוא 745.500 יממות.

הגמונה בעל בהירות נראית של 22.8.

הגמונה בעל אלבדו של 0.04 ואקסצנטריות של 0.328.

הוא נקרא על שם הגמונה, שהייתה אחת החאריטות ובתו של זאוס.

הגמונה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה וספונדה.

קטגוריה:ירחי צדק
מקס זסלופסקי

**מקס זסלופסקי** (באנגלית: **Max Zaslofsky**; 7 בדצמבר 1925 - 15 באוקטובר 1985) היה כדורסלן ומאמן יהודי-אמריקאי, ששיחק במשך 10 עונות בליגת ה-NBA מעמדת הקלע. היה מוכר בכינויו "סלאטס" (Slats). נחשב בעיני רבים כאחד הכדורסלנים הטובים ביותר שאינם חברים בהיכל התהילה של הכדורסל.

## נעורים ומכללות
זסלופסקי נולד בברוקלין, ניו יורק, להורים יהודים ממוצא רוסי. בשנת 1943 סיים את לימודיו התיכוניים בברוקלין, ולאחר מכן שירת במשך שנתיים בצי האמריקאי במהלך מלחמת העולם השנייה. בשנת 1945 החל ללמוד ולשחק באוניברסיטת סנט ג'ון בניו יורק, אך עזב את המכללה כבר אחרי שנה אחת בה קלע 7.8 נקודות בממוצע למשחק.

## קריירה מקצועית
בשנת 1946 חתם בקבוצת שיקגו סטאגס, אשר שיחקה בליגת ה-BAA שזה עתה הוקמה (ושהתמזגה מאוחר יותר לליגת ה-NBA). כבר בעונתו הראשונה בקבוצה, בגיל 21, קלע 14.4 נקודות למשחק ונבחר לחמישיית העונה. זסלופסקי היה השחקן הצעיר ביותר להיבחר לאחת מחמישיות העונה במשך 59 שנים, עד עונת  בה נבחר לברון ג'יימס שהיה צעיר יותר בכ-20 ימים. באותה עונה העפילה שיקגו לגמר ה-BAA, בו הפסידה לפילדלפיה ווריורס בתוצאה 1–4. בעונתו השנייה היה זסלופסקי הקלע השני בטיבו ב-BAA (אחרי ג'ו פולקס), כשקלע 21.0 נקודות למשחק. בשתי העונות הבאות המשיך להציג יכולת טובה במדי הסטאגס, והוביל את קלעי קבוצתו עם 20.6 ו-16.4 נקודות למשחק, בהתאמה. 

בסיום עונת  התפרקו הסטאגס, וזסלופסקי נבחר ב"דראפט הפירוק" על ידי ניו יורק ניקס. בשלוש עונותיו בניו יורק הוביל את הניקס, לצד הפאוור פורוורד הארי גלאטין, לשלושה הפסדים רצופים בסדרת גמר ה-NBA. בעונת  שותף לראשונה במשחק האולסטאר של ה-NBA, שנחנך בעונה הקודמת. בעונות  ו- שיחק עבור בולטימור בולטס, מילווקי הוקס ופורט ויין פיסטונס, ובמהלך עונת  פרש ממשחק, בגיל 29.

בשנים 1967–1969 אימן את קבוצת ניו ג'רזי אמריקנס/ניו יורק נטס מליגת ה-ABA, שרשמה בתקופתו מאזן ניצחונות שלילי 53–103.

## הישגים וחיים אישיים
זסלופסקי נבחר לחמישייה הראשונה של העונה בכל ארבע עונותיו הראשונות בליגה, וממוצעי הקריירה שלו עומדים על 14.8 נקודות, 2.8 ריבאונדים ו-2.0 אסיסטים למשחק. בעת פרישתו דורג במקום השלישי ברשימת קלעי הליגה, עם 7,990 נקודות (אחרי ג'ורג' מייקן וג'ו פולקס).

בשנת 1971 נכלל ברשימת 25 המתמודדים ל"קבוצת כל הזמנים של ה-NBA", שנבחרה במסגרת ציון 25 שנים להקמת הליגה. זסלופסקי הוא אחד משני מתמודדים בלבד אשר מעולם לא נבחרו להיכל התהילה של הכדורסל (האחר הוא בוב פיריק). בשנת 1983 הונצח במוזיאון יד לאיש הספורט היהודי, המוכר כ"היכל התהילה של הספורטאים היהודים".

נפטר בשנת 1985 ממחלת הלוקמיה, בהיותו בן 59.

## קישורים חיצוניים

* ביוגרפיה, באתר jewsinsports.org
* מקס זסלופסקי באתר יד לאיש הספורט היהודי
* 

## ביאורים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלני ניו יורק ניקס
קטגוריה:כדורסלני מילווקי הוקס
קטגוריה:כדורסלני פורט ויין פיסטונס
קטגוריה:מאמני כדורסל אמריקאים
קטגוריה:מאמני ניו ג'רזי נטס
קטגוריה:מלכי הסלים של ה-NBA
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת סנט ג'ון בניו יורק
קטגוריה:חברי היכל התהילה של הספורטאים היהודים: אמריקאים
קטגוריה:כדורסלני בולטימור בולטס (1944–1954)
קטגוריה:שחקנים יהודים ב-NBA
קטגוריה:מאמני ליגת ה-ABA
קטגוריה:ניו יורק: כדורסלנים
קטגוריה:כדורסלני שיקגו סטאגס
קטגוריה:אמריקאים שנולדו ב-1925
קטגוריה:אמריקאים שנפטרו ב-1985
רוז'ה טאייפה

**רוז'ה טאייפה** (בצרפתית: **Roger Taillefer**; 1907, פרואסי  שבצפון צרפת – 1999, מונמיין  שבדרום צרפת) היה איש המחתרת הצרפתית וחסיד אומות העולם מצרפת.

## קורות חיים
הוריו של טאייפה היו עובדי רכבת בפרואסי. טאייפה למד מכונאות רכב וחשמלאות. לאחר מכן התגייס לצבא הצרפתי ובין השנים 1925–1927 שירת בחיל האוויר בקזבלנקה שבמרוקו הצרפתית. עם שובו עבד בחברת רכבת בפריז. 

טאייפה נישא לאנטואנט בנזו (Bennezon) ובשנת 1929 נולד בנם היחיד.

### פעילותו בתקופת מלחמת העולם השנייה
בשנת 1939 גויס טאייפה לצבא צרפת ושירת בארמייה השנייה. עם כניעת צרפת לגרמניה ביוני 1940 נכלא טאייפה במחנה שבויים בגרמניה. בפברואר 1942 ברח מהמחנה ושב לצרפת. הגרמנים חיפשו אותו ולכן לא יכול היה לשוב לעבודתו ברכבת בפריז. במקום זאת ברח לדרום צרפת, לאזור משטר וישי, והחל לעבוד בחברת התעשייה האווירית הצרפתית SNCASE במריניאן  שבדרום צרפת. בתיווכו של חבר יהודי הצטרף טאייפה לתנועת ההתנגדות הצרפתית. הוא פעל ברשת הצלה במרסיי שאותה ייסד וריאן פריי. אחד מתפקידיו היה להקים נתיב להברחת מתנגדי המשטר, וכן יהודים, לשווייץ. במהלך הקיץ והסתיו של 1942 הוביל טאייפה לשאמוני, בעזרת אשתו אנטואנט, מספר קבוצות של פליטים יהודים, ובסך הכל כעשרים יהודים, אל אזור הגבול עם שווייץ, בעזרת מדריך הרים . 

בתחילת 1943 סייע טאייפה למספר סוכנויות ריגול באזור מרסיי. הוא היה שותף בהקמתה של קבוצת חוטבי עצים באזור מואסק-בלוו  שבחבל פרובאנס-אלפ-קוט ד'אזור. עם הקבוצה פעל להמשך הצלתם של יהודים על ידי סיוע בהעברתם אל מעבר לגבול שווייץ, וכן הוביל איסוף מידע מודיעיני עבור כוחות בעלות הברית. המודיעין המדויק שאסף סייע להפצצות בעלות הברית על כוחותיהן הצבאיים של מדינות הציר באזור. בפעילות זו המשיך עד אוגוסט 1944. במהלך תקופה זו נעצר על ידי הגסטפו אך הצליח להימלט דרך הגג למרות שהיה אזוק בידיו.

### אחרי מלחמת העולם השנייה
טאייפה השתחרר מהצבא הצרפתי ביולי 1945. הוא פתח עסק מסחרי ברגיס  שבדרום צרפת, עם אשתו אנטואנט ומאוחר יותר עסק במלונאות ובמסעדנות. בשנת 1971 מתה אנטואנט וטאייפה נישא מחדש, לז'ולייט מנסטרי (Menestrey).

## הנצחה והוקרה
לאחר המלחמה הוענקה לטאייפה מדליית המלך לאומץ בשירות החירות  - מדליה המוענקת לאלה שסייעו לצבא הבריטי בתקופת מלחמת העולם השנייה. כמו כן הוענקו לו אות צלב המלחמה, מדליית ההתנגדות, אות לגיון הכבוד הצרפתי, צלב מלחמת העולם השנייה  ואותות כבוד צרפתיים רבים נוספים.

בשנת 1989 הוכר טאייפה על ידי יד ושם בתור חסיד אומות העולם.

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי הרזיסטאנס
קטגוריה:מעוטרי אות לגיון הכבוד
קטגוריה:מעוטרי מדליית הרזיסטנס
קטגוריה:צרפתים שנולדו ב-1907
קטגוריה:צרפתים שנפטרו ב-1999
רוזלי דה בלו

**רוזלי דה בלו** (בפורטוגזית: **Roseli de Belo**; נולדה ב-7 בספטמבר 1969) היא כדורגלנית עבר ברזילאית ששיחקה כחלוצה. רוזלי, שידועה בדרך כלל רק בשמה הפרטי, שיחקה בשני
גביעי עולם ושלוש אולימפיאדות במדיה של נבחרת ברזיל.

## חייה
רוזלי נולדה בספטמבר 1969 בסאו פאולו, ובצעירותה הצטרפה לקבוצת ראדאר - שרוב שחקניותיה ייצגו את ברזיל בטורנירים הבינלאומיים השונים. ב-1988 היא הייתה חלק מסגל הנבחרת שהשתתף בטורניר ההכנה של פיפ"א לקראת גביע העולם 1991. טורניר ההכנה נערך בסין, והנבחרת הברזילאית הודחה בחצי הגמר לאחר הפסד לנורווגיה. בסיום התחרות נבחרה רוזלי להרכב המצטיינות של הטורניר על ידי התקשורת הסינית. שלוש שנים אחר כך, אירחה סין את גביע העולם בכדורגל נשים שנערך בפעם הראשונה אי פעם, ורוזלי זכתה להיכלל בסגל שנבחר לטורניר. היא פתחה בהרכב הראשון בכל שלושת משחקיה של ברזיל בטורניר, אך הנבחרת השיגה רק ניצחון אחד והודחה כבר בשלב הבתים.

ב-1995 עברה רוזלי לטאקרזוקה באניס מליגת העל היפנית, שבאותן שנים משכה אליה כוכבות בינלאומיות רבות. באותה שנה היא גם השתתפה עם ברזיל בגביע העולם שנערך בשוודיה, ואף כבשה את השער היחיד בניצחון המפתיע של הברזילאיות על המארחת. למרות הניצחון במשחק הפתיחה, הפסידה הנבחרת בשני משחקיה הבאים והודחה בשלב הבתים בפעם השנייה ברציפות. שנה אחר כך, נערך בפעם הראשונה טורניר הכדורגל האולימפי לנשים, ורוזלי נבחרה לסגל הברזילאי. היא כבשה שער אחד נגד סין בחצי הגמר, אך הברזילאיות פספסו את המדליות וסיימו במקום הרביעי.

באליפות דרום אמריקה, ששימשה שטורניר המוקדמות לגביע העולם 1999, ושנערכה במרץ 1998 בארגנטינה, כבשה רוזלי 16 שערים בשישה משחקים והובילה את ברזיל לזכייה שלישית ברציפות בטורניר. אף על פי כן, היא נפצעה בברכה במהלך משחק ידידות נגד ארצות הברית, ונאלצה להחמיץ את הגביע. בלעדיה, הגיעו הברזילאיות למקום השלישי. שנה אחר כך, סיימה ברזיל שוב במקום הרביעי בטורניר הכדורגל האולימפי, בדיוק כמו באטלנטה 1996. בטורניר זה שימשה רוזלי בעיקר כשחקנית מחליפה ופתחה במשחק אחד בלבד.

בשנת 2001, הוקמה ליגת ה-WUSA, שהייתה לליגת כדורגל הנשים המקצוענית הראשונה בארצות הברית. רוזלי הצטרפה לקבוצת וושינגטון פרידום, אך שיחקה רק ב-11 משחקים (מתוכם פתחה בשלושה) ולא כבשה אפילו שער אחד. בסיום עונה זו, היא שוחררה מהקבוצה ועברה לליגת המשנה האמריקאית, שם שיחקה לצידה של מריבל דומינגז המקסיקנית. לאחר עונה אחת בליגת המשנה, היא חזרה לשחק בליגה הברזילאית.

האליפות הבינלאומית האחרונה של רוזלי עם נבחרת ברזיל הייתה אולימפיאדת אתונה שנערכה בקיץ 2004. הברזילאיות העפילו עד לגמר הטורניר, אך הפסידו בהארכה 2-1 לארצות הברית, והסתפקו במדליית הכסף. רוזלי זכתה לעלות כמחליפה בשניים מתוך ששת משחקי הטורניר, אך לא במשחק על מדליית הזהב. שנתיים לאחר מכן, הייתה רוזלי חלק מקבוצת הנשים של סאו פאולו שהשתתפה בגביע מלכת השלום שנערך בקוריאה הדרומית. בטורניר עצמו, היא כבשה שער אחד (בהפסד 2–4 לקנדה), אך לא הצליחה להוביל את הקבוצה מעבר לשלב הבתים.

## קישורים חיצוניים

* רשומת משחקיה הבינלאומיים באתר פיפ"א

## הערות שוליים

קטגוריה:מדליסטים אולימפיים ברזילאים
קטגוריה:כדורגלניות ברזילאיות
קטגוריה:כדורגלניות באולימפיאדת אטלנטה (1996)
קטגוריה:חלוצות כדורגל ברזילאיות
קטגוריה:חלוצי כדורגל ברזילאים
קטגוריה:כדורגלניות באולימפיאדת אתונה (2004)
קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:ברזילאיות שנולדו ב-1969
לואי פאש

**לואי פאש** (בצרפתית: **Louis Pache**; נולד ב-1896, בואלורסין  שבמזרח צרפת ומקום וזמן מותו אינם ברורים) היה אחד מחברי "חברת המדריכים של שאמוני" (Compagnie des guides de Chamonix) וחסיד אומות העולם מצרפת.

## קורות חיים
### פעילותו בתקופת מלחמת העולם השנייה
בתקופת מלחמת העולם השנייה חי פאש עם אשתו פראנסלין וילדיהם בלה בואה (Le Buet) שבסבואה עילית, על גבול שווייץ, ליד ההר בואה . בשנת 1940, לאחר כניעת צרפת לגרמניה, בעידודו של הכומר אנדרה פאיו (André Payot), לימים חסיד אומות העולם, החל פאש, שהכיר היטב את שבילי האזור, להעביר יהודים ומתנגדי המשטר הנאצי אל מעבר לגבול עם שווייץ. זאת עשה למרות הסכנה שנשקפה לו מהמשמרות הגרמניים באזור וכן ממשתפי פעולה עם הנאצים שהיו מסגירים לידי השלטונות יהודים, מתנגדי משטר ואת המסייעים להם. 

ממוזער|שמאל|200px|ההר לה בואה - אתר פעילותו של פאש להצלת יהודים

בסתיו 1942 רבו נסיונותיהם של השווייצרים להחזיר לצרפת, לידי הגרמנים, יהודים שניסו לעבור את הגבול. הכומר פאיו ניסה לגלות שביל חדש שיוביל את הבורחים לשווייץ בלי להיתפס על ידי המשטרה ומשמר הגבול השווייצריים, ופאש השתמש בנתיב זה. פאיו נעצר על ידי הגרמנים והוחזק במאסר למשך מספר חודשים, אך לבסוף שוחרר. פאש לא נתפס והמשיך בפעילותו, בה העביר אל שווייץ עשרות יהודים מצרפת, וכן מתנגדי המשטר הנאצי, עד שחרור האזור על ידי בעלות הברית.

## הנצחה
בשנת 1979 הוכר פאש על ידי יד ושם בתור חסיד אומות העולם.

## קישורים חיצוניים
* 

## הערות שוליים

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:צרפתים שנולדו ב-1896
קטגוריה:צרפתים שנפטרו ב-1972
בולטימור בולטס (1944–1954)

**בולטימור בולטס** (באנגלית: **Baltimore Bullets**) הייתה קבוצת כדורסל מהעיר בולטימור, מרילנד, שפעלה בין השנים 1944–1954.

## היסטוריה
הקבוצה הוקמה כחברה בליגת הכדורסל האמריקאית (ABL) בשנת 1944, ועברה לליגת ה-BAA בשנת 1947, לאחר שהתפרקה ליגת ה-ABL. בולטימור זכתה באליפות ה-BAA בעונתה הראשונה, לאחר שגברה בסדרת הגמר על פילדלפיה ווריורס בתוצאה 4-2. בסיום עונת  התמזגה ליגת ה-BAA אל ליגת ה-NBA, בה שיחקו הבולטס מאז ועד עונת . הקבוצה התפרקה במהלך אותה עונה, ב-27 בנובמבר 1954. מתוך 15 קבוצות העבר שהשתתפו בליגת ה-NBA והתפרקו, בולטימור היא הקבוצה ששיחקה במספר העונות הרב ביותר, והיחידה מביניהן שזכתה באליפות.

בעונת  עברה קבוצת ה-NBA "שיקגו זפרס" לעיר בולטימור, ושינתה את שמה ל"בולטימור בולטס". המועדון שיחק תחת שם זה עד עונת , אז שינה את כינויו ל"קפיטל בולטס", ובעונה הבאה הפך ל"וושינגטון בולטס" (כיום וושינגטון ויזארדס). ליגת ה-NBA עושה הפרדה בין קבוצת בולטימור בולטס המקורית לבין מועדון זה, אשר הסטטיסטיקות, המאזנים והישגי העבר שלו נרשמים לזכות קבוצת וושינגטון ויזארדס.

## מאזנים לפני עונה

## קלעים מובילים
להלן עשרת הקלעים המובילים בתולדות המועדון. חברי היכל התהילה של הכדורסל מודגשים:
* 1. פול הופמן - 3,040
* 2. וולט בודקו - 1,783
* 3. **[[דון בארקסדייל]]** - 1,680
* 4. פרד סקולרי - 1,585
* 5. אדי מילר - 1,413
* 6. ריי פליקס - 1,269
* 7. צ'יק רייסר - 1,167
* 8. סטן מייזק - 1,062
* 9. **[[באדי ז'נט]]** - 997
* 10. קוני סימונס - 917

## קישורים חיצוניים
* סיכום העונות של המועדון, באתר Basketball-reference.com

## הערות שוליים

*
קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:בולטימור: מועדוני ספורט